pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ลุงป้อม หนุน พัฒนาดิจิทัลยกระดับเศรษฐกิจสังคม ไทยสู่เวทีโลก
วันศุกร์ที่ 7 เมษายน 2566
ลุงป้อม หนุน พัฒนาดิจิทัลยกระดับเศรษฐกิจสังคม ไทยสู่เวทีโลก
ลุงป้อม หนุน พัฒนาดิจิทัลยกระดับเศรษฐกิจสังคม ไทยสู่เวทีโลก
วันที่7เมษายน2566เวลา10.00น.พลเอกประวิตรวงษ์สุวรรณรองนายกรัฐมนตรีเป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม(กองทุนดีอี)ครั้งที่1 / 2566พร้อมด้วย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมนายเวทางค์พ่วงทรัพย์รองปลัดกระทรวงดิจิทัลฯและนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติรวมถึงคณะกรรมการผู้ทรงคุณวุฒิเข้าร่วมประชุม
พลเอกประวิตรกล่าวว่าพลเอกประวิตรวงษ์สุวรรณประธานในที่ประชุมกล่าวว่ากองทุนพัฒนาดิจิทัลเพื่อเศรษฐกิจและสังคมมีวัตถุประสงค์เพื่อให้ความช่วยเหลือหรือทุนอุดหนุนการวิจัยและพัฒนา
ตามพระราชบัญญัติการพัฒนาดิจิทัลเพื่อเศรษฐกิจและสังคมพ.ศ. 2560โดยในปีงบประมาณพ.ศ. 2566ได้เปิดรับข้อเสนอให้ทุนใน4กรอบนโยบายได้แก่การพัฒนาบุคลากรดิจิทัล(Digital Manpower)เกษตรดิจิทัล(Digital Agriculture)การพัฒนานวัตกรรมดิจิทัล(Digital Technology) และการส่งเสริมรัฐบาลดิจิทัล(Digital Government) โดยมีผู้สนใจยื่นโครงการเพื่อขอรับทุนภายใต้กรอบนโยบายดังกล่าวกว่า500โครงการแสดงให้เห็นว่าประชาชนและหน่วยงานต่างๆตื่นตัวด้านการพัฒนาดิจิทัลซึ่งโครงการต่างๆที่ผ่านการพิจารณาจะได้ศึกษาวิจัยและต่อยอดโดยนําเทคโนโลยีดิจิทัลมาประยุกต์ใช้ซึ่งเป็นส่วนสําคัญในการพัฒนาเศรษฐกิจและสังคมทําให้ประเทศไทยสามารถแข่งขันบนเวทีโลกได้อย่างภาคภูมิซึ่งกองทุนดีอีมีบทบาทสําคัญ
ในการสนับสนุนครั้งนี้”
นายภุชพงค์โนดไธสงกล่าวว่าการประชุมในครั้งนี้คณะกรรมการบริหารกองทุนดีอีได้ร่วมกันพิจารณาให้ความเห็นชอบการดําเนินงานเกี่ยวกับการบริหารทุนหมุนเวียนซึ่งได้มีการกํากับและเร่งรัดการดําเนินงานเป็นไปตามแผนต่อไปนอกจากนี้ได้พิจารณการขยายผลของโครงการการพัฒนากลไกการสร้างฐานข้อมูลออนไลน์ขนาดใหญ่ของระดับความพร้อมอุตสาหกรรมตามแนวคิดIndustry 4.0ด้วยเครื่องมือชุดดัชนีชี้วัดสําหรับประเทศไทยซึ่งเป็นโครงการที่ได้รับทุนเมื่อปีงบประมาณพ.ศ. 2563รวมถึงพิจารณาอนุมัติเปลี่ยนแปลงสัญญารับทุนฯ
นายภุชพงค์กล่าวต่อว่า“คณะกรรมการได้ร่วมกันพิจารณาโครงการที่เป็นประโยชน์ต่อการให้บริการสาธารณะและไม่เป็นการแสวงหากําไรโดยมีคณะทํางานที่เป็นผู้เชี่ยวชาญด้านเทคโนโลยีให้คําปรึกษาเพื่อกลั่นกรองโครงการได้อย่างมีประสิทธิภาพเป็นไปตามเงื่อนไขหลักเกณฑ์และวัตถุประสงค์ของโครงการ”
______________
รัฐบาลไทย-ข่าวทำเนียบรัฐบาล-บทวิเคราะห์เรื่อง “อัตราเงินเฟ้อเดือน มี.ค. อยู่ที่ 2.83% ต่ำสุดในรอบ 15 เดือน จากราคาพลังงานที่ชะลอตัวลง"
วันศุกร์ที่ 7 เมษายน 2566
07/04/2566
บทวิเคราะห์เรื่อง “อัตราเงินเฟ้อเดือน มี.ค. อยู่ที่ 2.83% ต่ําสุดในรอบ 15 เดือน จากราคาพลังงานที่ชะลอตัวลง"
Krungthai COMPASS นําเสนอบทวิเคราะห์เรื่อง “อัตราเงินเฟ้อเดือน มี.ค. อยู่ที่ 2.83% ต่ําสุดในรอบ 15 เดือน จากราคาพลังงานที่ชะลอตัวลง"
Key Highlights
- อัตราเงินเฟ้อทั่วไปเดือน มี.ค. ชะลอลงที่ 2.83%YoY ขยายตัวต่ําสุดในรอบ 15 เดือน จากราคาหมวดพลังงานที่ชะลอลงเป็นสําคัญ ตามราคาน้ํามันเชื้อเพลิงที่ปรับลดลง ขณะที่ราคาหมวดอาหารสดชะลอลงจากราคาเนื้อสัตว์ และกลุ่มไข่และผลิตภัณฑ์นม สําหรับอัตราเงินเฟ้อพื้นฐานขยายตัว 1.75%YoY ชะลอลงตามราคาหมวดอาหารจากผลของฐานในปีก่อนที่ทยอยปรับเพิ่มขึ้น
- จับตาราคาพลังงานที่อาจกดดันเงินเฟ้อระยะข้างหน้า หลังจากที่ประชุมโอเปกพลัสมีมติลดกําลังการผลิตลงราว 1.66 ล้านบาร์เรลต่อวัน ส่งผลให้ราคาน้ํามันดิบดูไบดีดตัวขึ้นประมาณ 7% ซึ่งอาจกระทบราคาน้ํามันขายปลีกโดยเฉพาะกลุ่มเบนซินเป็นสําคัญ ขณะที่ผู้ประกอบการมีแนวโน้มทยอยปรับขึ้นราคาสินค้าในหมวดพื้นฐานเพื่อส่งผ่านภาระต้นทุน อีกทั้งหากเศรษฐกิจไทยฟื้นตัวแรงจะส่งผลให้อัตราเงินเฟ้อพื้นฐานเพิ่มได้อีก Krungthai COMPASS จึงคาดว่า กนง. มีจะปรับขึ้นอัตราดอกเบี้ยอีกครั้งในการประชุมเดือนพ.ค. สู่ร้อยละ 2.0
รัฐบาลไทย-ข่าวทำเนียบรัฐบาล-ปลัดเกษตรฯ ตรวจเยี่ยมการดำเนินงาน อ.ส.ค.
วันศุกร์ที่ 7 เมษายน 2566
ปลัดเกษตรฯ ตรวจเยี่ยมการดําเนินงาน อ.ส.ค.
ปลัดเกษตรฯ ตรวจเยี่ยมการดําเนินงาน อ.ส.ค. ขอให้สืบสานอาชีพการเลี้ยงโคนมพระราชทาน เพิ่มช่องทางการตลาดใหม่ๆ และสร้างสรรค์ผลิตภัณฑ์ที่มีคุณภาพแก่ผู้บริโภค
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเดินทางตรวจเยี่ยมองค์การส่งเสริมกิจการโคนมแห่งประเทศไทย (อ.ส.ค.) พร้อมด้วย นายอภัย สุทธิสังข์ รองปลัดกระทรวงเกษตรและสหกรณ์ นายพีรพันธ์ คอทอง รองปลัดกระทรวงเกษตรและสหกรณ์ และเจ้าหน้าที่ที่เกี่ยวข้อง ณ สํานักงาน อ.ส.ค. กรุงเทพฯ อ.คลองหลวง จ.ปทุมธานี ว่า การตรวจเยี่ยมองค์การส่งเสริมกิจการโคนมแห่งประเทศไทย (อ.ส.ค.) ในวันนี้ ถือเป็นการตรวจเยี่ยมการดําเนินงานหน่วยงานรัฐวิสาหกิจภายใต้การกํากับดูแลของกระทรวงเกษตรและสหกรณ์
ที่มีวิสัยทัศน์มุ่ง “พัฒนาอุตสาหกรรมโคนมเพื่อชีวิตที่ดีกว่า” และพันธกิจในการส่งเสริมการเลี้ยงโคนมให้เป็นอาชีพ
แก่เกษตรกรไทยอย่างมั่นคง และยั่งยืน เป็นศูนย์การเรียนรู้และพัฒนาด้านอุตสาหกรรมโคนม ตลอดจนพัฒนาธุรกิจอุตสาหกรรมโคนมให้ครบวงจร รวมทั้งธุรกิจที่ต่อเนื่อง เพื่อสร้างมูลค่าเพิ่มให้กับ อ.ส.ค.
“ได้มอบนโยบายการดําเนินงานในปี 2566 ให้แก่ ผู้บริหารและเจ้าหน้าที่ของ อ.ส.ค. โดยให้ยึดแนวทางหลักยุทธศาสตร์ทั้ง 5 ยุทธศาสตร์ และ 15 นโยบาย ของ ดร. เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เพื่อสร้างความเข้มแข็งให้กับภาคเกษตรอย่างมั่นคง และยั่งยืน ควบคู่ไปกับการหาช่องทางการตลาดใหม่ ๆ
ที่จะสามารถสร้างรายได้และสร้างมูลค่าเพิ่มให้กับผลิตภัณฑ์ อาทิ การโปรโมทนมกล่อง UHT ไทย-เดนมาร์ค
ให้แก่นักท่องเที่ยวได้รู้จักมากยิ่งขึ้น การบอกเล่าเรื่องราวความเป็นมาของอาชีพเลี้ยงโคนมในประเทศไทย ผ่านการนําเสนอผลิตภัณฑ์โดยจัดเป็นอาหารว่างในการประชุมของหน่วยงานรัฐต่าง ๆ เป็นต้น ซึ่งเป็นแนวทางที่สามารถลงมือทําได้ทันที และสามารถสร้างรายได้ สร้างช่องทางการตลาดให้กับเกษตรกร รวมทั้งสามารถดําเนินการได้กับผลิตภัณฑ์เกษตรอื่น ๆ เพิ่มเติม นอกจากนี้ ยังได้เร่งรัดดําเนินการแก้ไขปัญหาเกี่ยวกับต้นทุนอาหารสัตว์ที่เพิ่มขึ้น เพื่อบรรเทาความเดือดร้อนของเกษตรกรผู้เลี้ยงโคนม ภายใต้กลไกคณะกรรมการโคนมและผลิตภัณฑ์นม (Milk Board) ด้วย” ปลัดเกษตรฯ กล่าว
สําหรับในปี 2566 อ.ส.ค. เตรียมเดินหน้าโครงการฟาร์มประสิทธิภาพสูง อ.ส.ค. ซึ่งมีวัตถุประสงค์จัดตั้ง
เป็นฟาร์มสาธิตเชิงธุรกิจในพื้นที่ของ อ.ส.ค. ให้เป็น Smart Dairy Farm ที่ใช้เทคโนโลยีช่วยในการจัดการฟาร์ม และลดผลกระทบต่อสิ่งแวดล้อม สําหรับเป็นแหล่งฝึกปฏิบัติและการสร้างบุคลากรมืออาชีพด้านการเลี้ยงโคนม และ
เป็นฟาร์มสําหรับใช้ในการศึกษาและพัฒนารูปแบบการบริหารจัดการฟาร์ม ให้มีความสะดวกและเหมาะสม
กับการเลี้ยงโคนมของเกษตรกรยุคใหม่ที่สอดคล้องกับหลักการดูแลสวัสดิภาพสัตว์ (Animal welfare) รวมทั้ง
เป็นศูนย์กลางในการเรียนรู้และถ่ายทอดเทคโนโลยีการเลี้ยงโคนมของประเทศ รวมทั้งโครงการตามแผนเชิงยุทธศาสตร์ที่ดําเนินการมาอย่างต่อเนื่อง ซึ่งมีความก้าวหน้าและจะประสบผลสําเร็จในปี 2566 อาทิ โครงการพัฒนาเกษตรกรโคนมสู่ Smart Farmers (DPO-Smart Farmers) โครงการยกระดับโรงงานให้ได้มาตรฐานสากล และโครงการเพิ่มประสิทธิภาพการบริหารสินค้าคงคลัง เป็นต้น
รัฐบาลไทย-ข่าวทำเนียบรัฐบาล- กรมศุลกากรปล่อยเรือตรวจการณ์ประสิทธิภาพสูง “ศุลกากร 523”
วันศุกร์ที่ 7 เมษายน 2566
07/04/2566
กรมศุลกากรปล่อยเรือตรวจการณ์ประสิทธิภาพสูง “ศุลกากร 523”
นายพชร อนันตศิลป์ อธิบดีกรมศุลกากร เป็นประธานในพิธีปล่อยเรือตรวจการณ์ “ศุลกากร 523” ลงน้ํา โดยมีนางนันท์ฐิตา ศิริคุปต์ รองอธิบดีกรมศุลกากร เป็นสุภาพสตรีผู้ประกอบพิธีปล่อยเรือลงน้ําตามประเพณีโบราณ ณ อู่ต่อเรือบริษัท ซี เครสท์ มารีน จํากัด จ.สมุทรปราการ
วันนี้ (5 เมษายน 2566) เวลา 14.30 น. นายพชร อนันตศิลป์ อธิบดีกรมศุลกากร เป็นประธานในพิธีปล่อยเรือตรวจการณ์ “ศุลกากร 523” ลงน้ํา พร้อมด้วยนายพงศ์เทพ บัวทรัพย์ รองอธิบดี รักษาการในตําแหน่งที่ปรึกษาด้านพัฒนาระบบควบคุมทางศุลกากร นายถวัลย์ รอดจิตต์ ผู้อํานวยการกองสืบสวนและปราบปราม นายวิศณุ วัชราวนิช เลขานุการกรม คณะผู้บริหารกรมศุลกากร และนายทวีผล เหมังกร กรรมการผู้จัดการ บริษัท ซีเครสท์ มารีน จํากัด นายธนภัทร เหมังกร กรรมการผู้จัดการ บริษัท ซีเครสท์ มารีน จํากัด และคณะผู้บริหารจากบริษัท ซี เครสท์ มารีน จํากัด โดยมีนางนันท์ฐิตา ศิริคุปต์ รองอธิบดีกรมศุลกากร เป็นสุภาพสตรีผู้ประกอบพิธีปล่อยเรือลงน้ําตามประเพณีโบราณ ณ อู่ต่อเรือบริษัท ซี เครสท์ มารีน จํากัด ตําบลท้ายบ้าน อําเภอเมือง จังหวัดสมุทรปราการ
นายพชร อนันตศิลป์ อธิบดีกรมศุลกากร กล่าวว่า กรมศุลกากรมีภารกิจหลักในการอํานวยความสะดวกทางการค้าและส่งเสริมระบบโลจิสติกส์ของประเทศ พร้อมทั้งส่งเสริมเศรษฐกิจของประเทศด้วยมาตรการทางศุลกากร และข้อมูลการค้าระหว่างประเทศ รวมถึงการปกป้องสังคมให้ปลอดภัยจากการลักลอบนําสิ่งผิดกฎหมายเข้ามาและออกไปนอกราชอาณาจักร ทั้งทางบก ทางอากาศ รวมถึงทางทะเล เพื่อรักษาผลประโยชน์ของชาติในภาพรวมของประเทศ กรมศุลกากรจึงดําเนินการต่อเรือตรวจการณ์ “ศุลกากร 523” ซึ่งเป็นเรือตรวจการณ์ใกล้ฝั่ง เพื่อทดแทนเรือที่ปลดประจําการ ขนาดความยาวไม่น้อยกว่า 50 ฟุต ความเร็วไม่น้อยกว่า 35 น็อต ระยะทําการไม่ต่ํากว่า 300 ไมล์ทะเล ออกแบบและต่อสร้างโดยบริษัท ซี เครสท์ มารีน จํากัด ด้วยเทคโนโลยีการออกแบบและต่อสร้างขั้นสูง ตัวเรือทําจากวัสดุอลูมิเนียมอัลลอย ซึ่งทนทานและมีน้ําหนักเบา ได้รับงบประมาณประจําปี พ.ศ. 2564 เป็นจํานวนเงิน 94,400,000.00 บาท (เก้าสิบสี่ล้านสี่แสนบาทถ้วน) ประกอบพิธีวางกระดูกงูเรือ เมื่อวันที่ 27 เมษายน พ.ศ. 2565 และได้ดําเนินการต่อสร้างเรือเรื่อยมาเป็นลําดับจนกระทั่งเสร็จสิ้นสมบูรณ์
อธิบดีกรมศุลกากร กล่าวต่ออีกว่า เรือตรวจการณ์ “ศุลกากร 523” ลํานี้ นับเป็นเรือที่มีประสิทธิภาพสูงลําหนึ่งในกองเรือศุลกากร และจะนําไปประจําการที่หน่วยสืบสวนปราบปรามสตูล - ปากบารา เพื่อทําภารกิจในด้านป้องกันและปราบปรามการกระทําผิดกฎหมายทางทะเล การรักษาผลประโยชน์ของชาติทางทะเล ตลอดจนสนับสนุนภารกิจด้านการช่วยเหลือประชาชนที่ประสบภัยพิบัติร่วมกับหน่วยงานอื่น ๆ อีกทั้งยังเสริมความแข็งแกร่งในภารกิจด้านปกป้องชายแดนให้มีความปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-“ทิพานัน” แจ้งเตือนผู้ไม่ผ่านเกณฑ์พิจารณาคุณสมบัติ  โครงการบัตรสวัสดิการ 65 รีบยื่นอุทธรณ์ภายในวันที่ 1 พ.ค.นี้   ยัน “พล.อ.ประยุทธ์” ลดความเหลื่อมล้ำ ควบคู่ไปกับสร้างอาชีพ
วันศุกร์ที่ 7 เมษายน 2566
07/04/2566
“ทิพานัน” แจ้งเตือนผู้ไม่ผ่านเกณฑ์พิจารณาคุณสมบัติ  โครงการบัตรสวัสดิการ 65 รีบยื่นอุทธรณ์ภายในวันที่ 1 พ.ค.นี้   ยัน “พล.อ.ประยุทธ์” ลดความเหลื่อมล้ํา ควบคู่ไปกับสร้างอาชีพ
“ทิพานัน” แจ้งเตือนผู้ไม่ผ่านเกณฑ์พิจารณาคุณสมบัติ  โครงการบัตรสวัสดิการ 65 รีบยื่นอุทธรณ์ภายในวันที่ 1 พ.ค.นี้   ยัน “พล.อ.ประยุทธ์” ลดความเหลื่อมล้ํา ควบคู่ไปกับสร้างอาชีพและรายได้ที่มั่นคง ผ่านโมเดลเศรษฐกิจ BCG
วันนี้ (7 เม.ย. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวแจ้งเตือนสําหรับผู้ไม่ผ่านเกณฑ์การพิจารณาคุณสมบัติ โครงการลงทะเบียนเพื่อสวัสดิการปี 2565 ขอให้รีบดําเนินการยื่นขออุทธรณ์ภายในวันที่ 1 พฤษภาคม 2566 โดยสามารถดําเนินการผ่าน 2 ช่องทางดังนี้
1.ขออุทธรณ์ด้วยตนเองผ่านทางเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน
2.ขออุทธรณ์ผลการพิจารณาคุณสมบัติผ่านหน่วยงานรับลงทะเบียนทั้ง 7 หน่วยงานได้แก่ ธนาคารออมสิน ธนาคารกรุงไทยฯ ธ.ก.ส. สํานักงานคลังจังหวัดทุกจังหวัด ที่ว่าการอําเภอทุกอําเภอ สํานักงานเขตกรุงเทพมหานคร หรือศาลาว่าการเมืองพัทยา ตามวันและเวลาทําการของแต่ละหน่วยงาน โดยให้เจ้าหน้าที่หน่วยงานรับลงทะเบียนเป็นผู้ดําเนินการยื่นอุทธรณ์ผลการพิจารณาคุณสมบัติ ซึ่งผู้ไม่ผ่านการพิจารณาคุณสมบัติจะต้องแสดงบัตรประจําตัวประชาชนกับเจ้าหน้าที่หน่วยงานรับลงทะเบียนก่อนดําเนินการยื่นอุทธรณ์
ทั้งนี้เมื่อผู้ลงทะเบียนที่ไม่ผ่านเกณฑ์การพิจารณาคุณสมบัติได้ทําการยื่นขออุทธรณ์ตามขั้นตอนเรียบร้อยแล้ว ขอให้ไปติดต่อเพื่อขอตรวจสอบและ/หรือขอปรับปรุงแก้ไขข้อมูลในกรณีที่ข้อมูลไม่ถูกต้องให้ถูกต้องได้ที่หน่วยงานตรวจสอบคุณสมบัติที่ผู้ลงทะเบียนไม่ผ่านเกณฑ์การพิจารณาด้วยตนเอง หรือเป็นไปตามเงื่อนไขที่หน่วยงานตรวจสอบคุณสมบัติกําหนด โดยจะต้องดําเนินการให้แล้วเสร็จภายในวันที่ 1 พฤษภาคม 2566 ซึ่งประชาชนสามารถติดตามข้อมูลข่าวสารและรายละเอียดโครงการฯ เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
สําหรับความคืบหน้าของผู้ที่ผ่านเกณฑ์ตามโครงการที่ดําเนินการยืนยันตัวตนแล้ว พบว่า มีผู้ผ่านเกณฑ์ที่ยืนยันตัวตนสําเร็จจํานวนทั้งสิ้น 12,978,844 ราย คิดเป็นร้อยละ 88.91 ของจํานวนผู้ผ่านเกณฑ์ทั้งหมดจํานวน 14,596,820 ราย และจํานวนผู้ยื่นอุทธรณ์ผลการพิจารณาคุณสมบัติของผู้ที่ไม่ผ่านเกณฑ์การพิจารณาคุณสมบัติตามโครงการ มีจํานวนทั้งสิ้น 1,228,976 ราย (ข้อมูล ณ วันที่ 5 เมษายน 2566 เวลา 13.00 น.)
“พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยพี่น้องประชาชน มุ่งมั่นตั้งใจให้เข้าถึงสวัสดิการแห่งรัฐอย่างทั่วถึง เพื่อลดความเหลื่อมล้ํา เพื่อสนับสนุนให้การดํารงชีวิตในเบื้องต้น สําหรับใช้สอยในชีวิตประจําวันและไม่ใช่การแจกเงินแต่เพียงเอย่างเดียว แต่ควบคู่ไปกับการส่งเสริมให้ประชาชนมีงานทํา มีอาชีพและรายได้ที่มั่นคง ตามมาตรฐานสากลและคุณภาพชีวิตที่ดีอย่างยั่งยืน ผ่านการผลักดันโมเดลเศรษฐกิจ BCG สินค้าที่เป็นมิตรต่อสิ่งแวดล้อม ผลักดันพลาสติกชีวภาพหรือไบโอพลาสติกเพิ่มมูลค่าทางเศรษฐกิจ ที่ตอนนี้สามารถสร้างรายได้หลักล้านสู่ชุมชน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-กบข. ร่วมกับทิพยประกันภัย มอบประกันอุบัติเหตุให้แก่สมาชิกฟรี
วันศุกร์ที่ 7 เมษายน 2566
07/04/2566
กบข. ร่วมกับทิพยประกันภัย มอบประกันอุบัติเหตุให้แก่สมาชิกฟรี
กบข. ร่วมกับ ทิพยประกันภัย มอบประกันอุบัติเหตุฟรี 3 หมื่นสิทธิ์ ให้แก่สมาชิกเดินทางช่วงสงกรานต์อย่างอุ่นใจ ให้ความคุ้มครองนาน 30 วัน วงเงินคุ้มครองสูงสุด 1 แสนบาท ลงทะเบียนรับสิทธิ์วันนี้ถึง 12 เมษายน 2566
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ห่วงใยสมาชิกจึงได้ร่วมกับ บริษัท ทิพยประกันภัย จํากัด (มหาชน) มอบสิทธิพิเศษ “ประกันอุบัติเหตุ” วงเงินคุ้มครองสูงสุด 100,000 บาท โดยไม่เสียค่าใช้จ่าย จํานวน 30,000 สิทธิ์ เพื่อให้สมาชิกอุ่นใจในการเดินทางท่องเที่ยว หรือกลับภูมิลําเนาในช่วงเทศกาลสงกรานต์
โดยประกันอุบัติเหตุจากทิพยประกันภัย จะให้ความคุ้มครองสําหรับความสูญเสียหรือเสียหายของร่างกาย อันเกิดจากความบาดเจ็บซึ่งเกิดจากปัจจัยภายนอกร่างกายของผู้เอาประกันภัยโดยอุบัติเหตุตลอด 24 ชั่วโมง นานถึง 30 วัน นับตั้งแต่วันที่ลงทะเบียนรับสิทธิ์ วงเงินคุ้มครองสูงสุด 100,000 บาท โดยสมาชิก กบข. สามารถลงทะเบียนรับสิทธิ์ได้ตั้งแต่วันนี้ถึง 12 เมษายน 2566 ผ่านทางไลน์ กบข. @gpfcommunity จากนั้นกดที่แบนเนอร์ ทิพยประกันภัยอุบัติเหตุ เพื่อไปที่ไลน์ @tipgo จากนั้นกดเข้าเมนู “ฟรี! ประกันภัยอุบัติเหตุ” หลังจากนั้นทําตามขั้นตอนการรับประกันอุบัติเหตุ เมื่อลงทะเบียนสําเร็จ จะได้รับอีเมลยืนยันความคุ้มครองจากทิพยประกันภัย
โครงการนี้เป็นส่วนหนึ่งของสวัสดิการสมาชิก ซึ่ง กบข. ได้ร่วมมือกับพันธมัตรสวัสดิการอย่างต่อเนื่อง เพื่อจัดหา ออกแบบผลิตภัณฑ์ใหม่ๆ ที่หลากหลายและเหมาะสม ครอบคลุมผลิตภัณฑ์ทางการเงินและประกัน ตลอดจนสิทธิพิเศษส่วนลดสูงสุดอาหาร-เครื่องดื่ม บริการ และสินค้าทั่วประเทศ เฉพาะสมาชิก กบข. โดยสมาชิกสามารถติดตามรายละเอียดสวัสดิการทั้งหมดได้ที่เว็บไซต์ กบข. LINE กบข. และ My GPF Application สอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร. 1179
รัฐบาลไทย-ข่าวทำเนียบรัฐบาล-ผู้ประกันตน รับวัคซีนป้องกันโรคพิษสุนัขบ้าฟรี ณ สถานพยาบาลตามสิทธิ
วันศุกร์ที่ 7 เมษายน 2566
07/04/2566
ผู้ประกันตน รับวัคซีนป้องกันโรคพิษสุนัขบ้าฟรี ณ สถานพยาบาลตามสิทธิ
วันศุกร์ที่ 7 เมษายน 2566
ต่อจากนี้ไป ขอเชิญรับฟังไทยคู่ฟ้า
สํานักงานประกันสังคมเปิดให้บริการฉีดวัคซีนป้องกันโรคพิษสุนัขบ้าสําหรับผู้ประกันตนโดยไม่เสียค่าใช้จ่าย ณ
สถานพยาบาลตามสิทธิของผู้ประกันตนโดยในกรณีฉุกเฉินหากไม่สามารถเข้ารับการรักษาในสถานพยาบาลตามสิทธิได้
ให้สํารองจ่ายไปก่อนแล้วยื่นเรื่องเบิกเงินคืนได้สําหรับเข็มแรกเข็มต่อไปให้เข้ารับการรักษาในสถานพยาบาลตามสิทธิโดยไม่เสียค่าใช้จ่าย ทั้งนี้โรคพิษสุนัขบ้ามีระยะฟักตัวในคนไข้แต่ละรายไม่เท่ากัน หากแสดงอาการแล้วไม่มีทางรักษา
จึงควรพบแพทย์เพื่อรับวัคซีนทันทีหลังถูกกัดหรืออย่างช้าไม่เกิน 2 วัน
ขณะเดียวกันกรมปศุสัตว์ร่วมกับองค์กรปกครองส่วนท้องถิ่นได้ตั้งเป้าฉีดวัคซีนสุนัขและแมวร้อยละ 80
พร้อมเก็บตัวอย่างสัตว์ที่มีอาการต้องสงสัยตรวจวินิจฉัยทุกตัวและประสานกลุ่มเสี่ยงให้เข้ารับวัคซีน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันศุกร์ที่ 7 เมษายน 2566
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง บริเวณสถานีศรีลาซาล สถานีศรีด่าน และสถานีศรีแบริ่ง โดยได้ตรวจสอบการจัดเก็บอุปกรณ์ที่ไม่ใช้งาน และตรวจสอบความเรียบร้อยโดยรวมของแต่ละสถานี พร้อมทั้งเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ
นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-กรมบัญชีกลางเผยผลการเบิกจ่ายเงินงบประมาณฯ สิ้นไตรมาส 2 ปีงบประมาณ 66
วันศุกร์ที่ 7 เมษายน 2566
07/04/2566
กรมบัญชีกลางเผยผลการเบิกจ่ายเงินงบประมาณฯ สิ้นไตรมาส 2 ปีงบประมาณ 66
ผลการเบิกจ่ายเงินงบประมาณรายจ่ายประจําปีงบประมาณ พ.ศ. 2566 ไตรมาสที่ 2 (ต.ค. 65 - มี.ค. 66)ภาพรวมเบิกจ่ายแล้ว 1,691,980 ล้านบาท คิดเป็น 53.12% ของวงเงินงบประมาณ 3,185,000 ล้านบาท
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ติดตามเร่งรัดการใช้จ่ายเงินงบประมาณรายจ่ายประจําปีงบประมาณ พ.ศ. 2566 ของส่วนราชการต่าง ๆ อย่างต่อเนื่อง โดยมีคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจําปีงบประมาณ พ.ศ. 2566 ในส่วนกลางและสํานักงานคลังจังหวัดทั้ง 76 จังหวัด เร่งรัดและสนับสนุนการดําเนินงาน พร้อมทั้งให้คําแนะนําหน่วยรับงบประมาณทุกแห่ง ให้สามารถดําเนินการเบิกจ่ายได้ตามแผนการใช้จ่ายเงิน ซึ่งในปีนี้คณะรัฐมนตรีกําหนดเป้าหมายการเบิกจ่ายงบประมาณรายจ่ายประจําปีงบประมาณ พ.ศ. 2566 ในภาพรวมไม่น้อยกว่า ร้อยละ 93 การเบิกจ่ายงบประมาณรายจ่ายประจําไม่น้อยกว่า ร้อยละ 98 การเบิกจ่ายงบประมาณรายจ่ายลงทุนไม่น้อยกว่า ร้อยละ 75 และการใช้จ่ายงบประมาณ (การก่อหนี้) รายจ่ายภาพรวม รายจ่ายประจํา และรายจ่ายลงทุน ร้อยละ 100
“สําหรับผลการเบิกจ่ายเงินงบประมาณรายจ่ายประจําปีงบประมาณ พ.ศ. 2566 ไตรมาสที่ 2 (ต.ค. 65 - มี.ค. 66)ภาพรวมเบิกจ่ายแล้ว 1,691,980 ล้านบาท คิดเป็น 53.12% ของวงเงินงบประมาณ 3,185,000 ล้านบาท จําแนกเป็นรายจ่ายประจําเบิกจ่ายแล้ว 1,459,291 ล้านบาท คิดเป็น 57.88% ของวงเงินงบประมาณ 2,521,215 ล้านบาท รายจ่ายลงทุนเบิกจ่ายแล้ว 232,689 ล้านบาท คิดเป็น 35.05% และมีการใช้จ่ายหรือก่อหนี้แล้ว จํานวน 398,695 ล้านบาท คิดเป็นร้อยละ 60.06 ของวงเงินงบประมาณ 663,785 ล้านบาท สําหรับเงินงบประมาณที่กันไว้เบิกเหลื่อมปีเบิกจ่ายแล้ว 103,443 ล้านบาท คิดเป็น 54.34% ของวงเงินงบประมาณ 190,348 ล้านบาท ซึ่งขณะนี้คณะทํางานเฉพาะกิจในการติดตามเร่งรัดการเบิกจ่ายเงินฯ ทั้งส่วนกลางและส่วนภูมิภาค (สํานักงานคลังจังหวัดทั้ง 76 จังหวัด) ได้กํากับดูแลเร่งรัดการดําเนินการและการเบิกจ่ายของหน่วยรับงบประมาณที่อยู่ในความรับผิดชอบอย่างใกล้ชิด เพื่อให้การเบิกจ่ายและการใช้จ่ายเงินงบประมาณรายจ่ายประจําปีงบประมาณ พ.ศ. 2566 รวมถึงการใช้จ่ายภาครัฐอื่น เป็นไปอย่างมีประสิทธิภาพ สนับสนุนการฟื้นตัวของเศรษฐกิจ ทั้งนี้ กรมบัญชีกลางได้ประชาสัมพันธ์ลําดับผลการเบิกจ่ายและการใช้จ่าเงินงบประมาณรายจ่าย ประจําปีงบประมาณ พ.ศ. 2566 ที่เว็บไซต์กรมบัญชีกลาง www.cgd.go.th หัวข้อ ข้อมูลสถิติ โดยปรับปรุงข้อมูลทุกสัปดาห์เพื่อเป็นข้อมูลประกอบการติดตามเร่งรัดการเบิกจ่ายและการใช้จ่ายเงินงบประมาณของส่วนราชการ รัฐวิสาหกิจ และหน่วยงานอื่นของรัฐ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-​แนวทางพัฒนาการสหกรณ์ ส่งเสริมให้เป็นกลไกพัฒนาเศรษฐกิจฐานราก
วันศุกร์ที่ 7 เมษายน 2566
07/04/2566
​แนวทางพัฒนาการสหกรณ์ ส่งเสริมให้เป็นกลไกพัฒนาเศรษฐกิจฐานราก
วันพุธที่ 5 เมษายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีรับทราบนโยบายและแนวทางในการพัฒนาการสหกรณ์ ระยะ 5 ปี คือ
พ.ศ.2566 – 2570 ซึ่งประกอบด้วย
การพัฒนาศักยภาพการบริหารจัดการและการขับเคลื่อนองค์กรด้วยเทคโนโลยีและนวัตกรรม
พร้อมสร้างวัฒนธรรมแห่งการเรียนรู้ การยกระดับศักยภาพการดําเนินธุรกิจ
การสร้างการเชื่อมโยงและความร่วมมือทางธุรกิจและสังคมเพื่อการเติบโตอย่างยั่งยืน
การสร้างธรรมาภิบาลในขบวนการสหกรณ์และนวัตกรรมการป้องกันและปราบปรามทุจริตเชิงรุก
รวมถึงปรับโครงสร้างและบทบาทหน้าที่ให้ทันต่อการเปลี่ยนแปลง
เพื่อส่งเสริมให้สหกรณ์มีความเข้มแข็งและมีสมรรถนะสูง
เป็นกลไกสําคัญในการพัฒนาเศรษฐกิจฐานรากให้แก่ประเทศได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. ยืนยันไม่เคยทอดทิ้ง หญิง 35 ปี ร่างกายไม่แข็งแรง ต้องเลี้ยงลูก 2 คน เพียงลำพัง ที่ จ.นครศรีธรรมราช
วันศุกร์ที่ 7 เมษายน 2566
พม. ยืนยันไม่เคยทอดทิ้ง หญิง 35 ปี ร่างกายไม่แข็งแรง ต้องเลี้ยงลูก 2 คน เพียงลําพัง ที่ จ.นครศรีธรรมราช
พม. ยืนยันไม่เคยทอดทิ้ง หญิง 35 ปี ร่างกายไม่แข็งแรง ต้องเลี้ยงลูก 2 คน เพียงลําพัง ที่ จ.นครศรีธรรมราช
กรณีที่จังหวัดนครศรีธรรมราช หญิง อายุ 35 ปี วอนขอความช่วยเหลือ เนื่องจากประสบความยากลําบากในชีวิตและต้องเลี้ยงดูลูก 2 คน อายุ 8 และ 9 ขวบ เพียงลําพัง เพราะถูกสามีทิ้งไปมีครอบครัวใหม่ สภาพร่างกายไม่แข็งแรง ไม่สามารถทํางานหนักเพื่อหารายได้มาเลี้ยงครอบครัวคาดว่าได้รับผลกระทบจากการสะสมของยาฆ่าแมลงจากการฉีดในสวนทุเรียนใกล้บ้านเช่าเก่า ขณะนี้ ต้องอาศัยอยู่ในชายคาบ้านผู้ใจบุญในชุมชน นอกจากนี้ หญิงดังกล่าวระบุว่าได้มาขอความช่วยเหลือจากสํานักงานพัฒนาสังคมและความมั่นคงของมนุษย์จังหวัดนครศรีธรรมราชหลายครั้ง แต่ได้รับการปฏิเสธ
วันที่ 6 เมษายน 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ตนไม่ได้นิ่งนอนใจต่อเรื่องดังกล่าวที่เกิดขึ้นกับหญิงดังกล่าว และได้สั่งการให้พัฒนาสังคมและความมั่นคงของมนุษย์จังหวัดนครศรีธรรมราชตรวจสอบข้อเท็จจริงทันที พบว่า กระทรวง พม. ไม่เคยทอดทิ้งและละเลยความเดือนร้อนของหญิงดังกล่าว โดยหน่วยงานทีม One Home พม. จังหวัดนครศรีธรรมราช ได้ลงพื้นที่เยี่ยมบ้านและให้การช่วยเหลือเรื่อยมาตั้งแต่ปี 2561 จนถึงปัจจุบัน ด้วยการมอบเงินสงเคราะห์ผู้มีรายได้น้อยและผู้ไร้ที่พึ่ง พร้อมมอบเครื่องอุปโภคบริโภคที่จําเป็น และวันนี้ ได้ประสานโรงพยาบาลให้หญิงดังกล่าวได้รับการรักษาพยาบาล และประสานหาโรงเรียนให้เด็กทั้ง 2 คนได้รับศึกษา ส่วนการสร้างที่อยู่อาศัยใหม่ มีการรับบริจาคเงินจากหลายภาคส่วน ซึ่งกระทรวงพม. จะร่วมมอบเงินสงเคราะห์ด้วย นอกจากนี้ จากพูดคุยกับหญิงดังกล่าวได้ยืนยันว่า ไม่ได้กระโดดน้ํา และไม่ได้เข้านอนโรงพยาบาลตามที่เป็นข่าว แต่เคยเช่าบ้านอยู่หน้าบ้านนักข่าวในพื้นที่ จึงเล่าให้ฟังว่าตัวเองลําบาก และเจ้าหน้าที่ พม. ไม่ได้แสดงท่าทีรําคาญแต่อย่างใดในการให้ความช่วยเหลือ
นายอนุกูล กล่าวเพิ่มเติมว่า หากประชาชนประสบปัญหาความเดือดร้อน ความยากลําบาก ขอให้โทรมาที่ ศูนย์ช่วยเหลือสังคม สายด่วน พม. โทร. 1300 บริการฟรีตลอด 24 ชั่วโมง และสามารถมาขอความช่วยเหลือด้วยตนเองได้ที่ สํานักงานพัฒนาสังคมและความมั่นคงของมนุษย์ทุกจังหวัด ศูนย์ช่วยเหลือสังคมตําบล และอาสาสมัครพัฒนาสังคมและความมั่นคงของมนุษย์ (อพม.) ในพื้นที่
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ตรวจสอบ “บริษัททัวร์” ให้ชัวร์ก่อนซื้อ ที่เว็บไซต์ https://www.dot.go.th ป้องกันภัยทัวร์เถื่อน
วันศุกร์ที่ 7 เมษายน 2566
ตรวจสอบ “บริษัททัวร์” ให้ชัวร์ก่อนซื้อ ที่เว็บไซต์ https://www.dot.go.th ป้องกันภัยทัวร์เถื่อน
.....
กรมการท่องเที่ยว (กทท.) แนะนําประชาชนที่กําลังวางแผนเดินทางไปท่องเที่ยวกับบริษัททัวร์ ควรตรวจสอบสถานะบริษัททัวร์นําเที่ยวด้วยตนเองก่อน เพียงเข้าเว็บไซต์https://www.dot.go.thก็จะสามารถตรวจสอบใบอนุญาตที่ถูกต้องตามกฎหมายได้ ลดปัญหา ลดความเสี่ยงจากทัวร์เถื่อน
.
ขั้นตอนการตรวจสอบ ดังนี้
.
>> เข้าเว็บไซต์https://www.dot.go.th
>> มองหาแถบสีน้ําเงิน “License Check ตรวจสอบใบอนุญาตก่อนซื้อทัวร์”
>> กรอกข้อมูลชื่อบริษัท หรือเลขที่ใบอนุญาต แล้วกด “ค้นหา”
>> หากพบข้อมูลจดทะเบียนถูกต้อง ระบบจะแสดงชื่อบริษัท เลขที่ใบอนุญาต และสถานการณ์จดทะเบียนว่า “ปกติ”
.
นอกจากนี้ สํานักงานตํารวจแห่งชาติ ได้สั่งการให้ “ตํารวจนอกเครื่องแบบ” คอยตรวจตราตามแหล่งท่องเที่ยวต่างๆ พร้อมมีแผนการเเก้ปัญหา “ไกด์เถื่อน” ไว้แล้ว หากพบการกระทําผิดจะดําเนินการตามกฎหมายทันที
.
กรณีประชาชนได้รับผลกระทบจากทัวร์เถื่อน สามารถร้องเรียนได้ที่ กรมการท่องเที่ยว โทร. 024011111 ตลอด 24 ชม.
.
อ่านเพิ่มเติม คลิกhttps://www.thaigov.go.th/news/contents/details/66765
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเปิดเผยถึงสถานการณ์เงินเฟ้อของไทยเมื่อเทียบกับทั่วโลก ไทยยังอยู่ในเกณฑ์อัตราเงินเฟ้อต่ำ อยู่อันดับ 20 ของโลก และเป็นอันดับ 2 ของอาเซียน
วันศุกร์ที่ 7 เมษายน 2566
07/04/2566
โฆษกรัฐบาลเปิดเผยถึงสถานการณ์เงินเฟ้อของไทยเมื่อเทียบกับทั่วโลก ไทยยังอยู่ในเกณฑ์อัตราเงินเฟ้อต่ํา อยู่อันดับ 20 ของโลก และเป็นอันดับ 2 ของอาเซียน
โฆษกรัฐบาลเปิดเผยถึงสถานการณ์เงินเฟ้อของไทยเมื่อเทียบกับทั่วโลก ไทยยังอยู่ในเกณฑ์อัตราเงินเฟ้อต่ํา อยู่อันดับ 20 ของโลก และเป็นอันดับ 2 ของอาเซียน
วันที่ 7 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงสถานการณ์เงินเฟ้อของไทยในเดือนกุมภาพันธ์ 2566 ซึ่งมีแนวโน้มชะลอตัวอย่างต่อเนื่อง โดยต่ําเป็นอันดับ 20 ของโลก และเป็นอันดับ 2 ของอาเซียน
โฆษกประจําสํานักนายกรัฐมนตรีกล่าวว่า สํานักงานนโยบายและยุทธศาสตร์การค้า กระทรวงพาณิชย์ เปิดเผยอัตราเงินเฟ้อทั่วไปอยู่ที่ร้อยละ 3.79 โดยชะลอตัวลงต่อเนื่องเป็นเดือนที่ 2 โดยมีปัจจัยสําคัญจากการชะลอตัวของราคาน้ํามันเชื้อเพลิงที่สูงขึ้นเพียงร้อยละ 5.03 ตามสถานการณ์ราคาน้ํามันในตลาดโลก ทางด้านสินค้ากลุ่มอาหารสดหลายชนิดเมื่อเทียบกับเดือนมกราคม 2566 ก็มีราคาลดลง ทั้งข้าวสาร(ข้าวเจ้า) เนื้อสุกร ไก่สด ไข่ไก่ ผักสด และผลไม้สด นอกจากนี้ สินค้าในกลุ่มเครื่องประกอบอาหารราคาก็ลดลง โดยเฉพาะน้ํามันพืช ทั้งน้ํามันปาล์มและน้ํามันถั่วเหลือง จากต้นทุนวัตถุดิบที่ลดลง
ทั้งนี้ สํานักงานนโยบายและยุทธศาสตร์การค้า กระทรวงพาณิชย์ คาดการณ์ว่าอัตราเงินเฟ้อของไทยจะชะลอตัวลงต่อเนื่อง ตามราคาสินค้าในกลุ่มอาหารสดหลายรายการที่คาดว่าจะลดลงอย่างต่อเนื่องจากช่วงที่ผ่านมา และราคาขายปลีกน้ํามันเชื้อเพลิงในประเทศที่มีแนวโน้มชะลอตัวตามราคาน้ํามันดิบในตลาดโลกที่อยู่ระดับต่ํากว่าปีที่ผ่านมา ประกอบกับฐานราคาในเดือนมีนาคม 2565 ค่อนข้างสูง รวมทั้งการส่งออกของไทยที่มีแนวโน้มลดลงตามอุปสงค์โลก และการดําเนินนโยบายการเงินแบบเข้มงวด จะส่งผลต่อการขยายตัวเงินเฟ้อที่ชะลอตัวลง ซึ่งหากเทียบกับทั่วโลกพบว่า อัตราเงินเฟ้อประเทศไทยอยู่ในอันดับที่ 20 จาก 134 เขตเศรษฐกิจที่มีการประกาศตัวเลข โดยต่ําเป็นอันดับ 2 ของอาเซียน (ข้อมูล ณ วันที่ 29 มีนาคม 2566 จากเว็บไซต์ tradingeconomics) ทั้งนี้ กระทรวงพาณิชย์ยังคงคาดการณ์อัตราเงินเฟ้อทั่วไปปี 2566 อยู่ระหว่างร้อยละ 2.0 – 3.0 ซึ่งเป็นอัตราที่สอดคล้องกับสถานการณ์เศรษฐกิจของไทยในปัจจุบัน
“รัฐบาลมุ่งหวังแก้ไขปัญหาราคาสินค้าอุปโภค บริโภค และพลังงาน ให้สมดุล เป็นไปตามสถานการณ์โลก เพื่อผลประโยชน์ของพี่น้องประชาชน และรักษาอัตราเงินเฟ้อของไทย ที่มีแนวโน้มชะลอตัวลดลง โดยจะได้กําหนดมาตรการการทํางานให้สอดคล้องกับสถานการณ์อย่างต่อเนื่อง ซึ่งหากเทียบกับภาวะเงินเฟ้อกับประเทศต่าง ๆ ทั่วโลก ประเทศไทยยังอยู่ในเกณฑ์ที่มีอัตราเงินเฟ้อต่ํา และรัฐบาลจะยังคงติดตามสถานการณ์เงินเฟ้ออย่างใกล้ชิดต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี
วันศุกร์ที่ 7 เมษายน 2566
07/04/2566
ปลัดฯ ณัฐพล เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี
ปลัดฯ ณัฐพล เข้าเฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินเนื่องในวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ พุทธศักราช 2566
เมื่อวันที่ (6 เมษายน 2566) เวลา 16.30 น. ดร.ณัฐพล รังสิตพล ปลัดกระทรวงอุตสาหกรรม เข้าเฝ้าฯ รับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินเนื่องในวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ พุทธศักราช 2566 ณ พระอุโบสถวัดพระศรีรัตนศาสดารามในพระบรมมหาราชวัง
ในการนี้ ทรงเสด็จพระราชดําเนินไปยังพระอุโบสถ วัดพระศรีรัตนศาสดาราม ในพระบรมมหาราชวัง ทรงจุดธูปเทียนบูชาพระพุทธมหามณีรัตนปฏิมากร ทรงจุดธูปเทียนเครื่องนมัสการทองใหญ่ ที่หน้าธรรมาสน์ศิลา และทรงจุดธูปเทียนเครื่องนมัสการท้ายที่นั่งที่หน้าธรรมาสน์ศิลา ต่อมาทรงเสด็จพระราชดําเนินไปยังปราสาทพระเทพบิดร และประทับรถยนต์พระที่นั่งเสด็จพระราชดําเนินกลับพระที่นั่งอัมพรสถาน พระราชวังดุสิต โอกาสนี้ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร โดยเสด็จในการนี้ด้วย
วันจักรี คือ วันที่พระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) เสด็จปราบดาภิเษกขึ้นครองราชสมบัติเป็นปฐมกษัตริย์แห่งราชวงศ์จักรีแห่งกรุงรัตนโกสินทร์ เมื่อวันที่ 6 เมษายน พ.ศ. 2325 และทรงตั้งกรุงเทพมหานคร เป็นเมืองหลวงของประเทศไทยมาจนถึงปัจจุบัน เพื่อเป็นการรําลึกถึงพระมหากรุณาธิคุณขององค์พระมหากษัตริย์ไทยที่ทรงทํานุบํารุงประเทศเรื่อยมา รวมถึงทรงพระกรุณาโปรดเกล้าฯ ให้วันที่ 6 เมษายนของทุกปี เป็น "วันจักรี" และใช้มาจนถึงปัจจุบัน
รัฐบาลไทย-ข่าวทำเนียบรัฐบาล-บีโอไอร่วมกับ Shanghai Municipal Commission of Commerce (SCOFCOM) จัดงานสัมมนา "Thailand's New Investment Promotion Measures: NEW Economy, New Opportunities"
วันศุกร์ที่ 7 เมษายน 2566
บีโอไอร่วมกับ Shanghai Municipal Commission of Commerce (SCOFCOM) จัดงานสัมมนา "Thailand's New Investment Promotion Measures: NEW Economy, New Opportunities"
บีโอไอร่วมกับ Shanghai Municipal Commission of Commerce (SCOFCOM) จัดงานสัมมนา "Thailand's New Investment Promotion Measures: NEW Economy, New Opportunities" ขึ้น ณ โรงแรม Shangri-La Pudong นครเซี่ยงไฮ้ สาธารณรัฐประชาชนจีน
บีโอไอได้ร่วมกับ Shanghai Municipal Commission of Commerce (SCOFCOM) จัดงานสัมมนา "Thailand's New Investment Promotion Measures: NEW Economy, New Opportunities" ขึ้น ณ โรงแรม Shangri-La Pudong นครเซี่ยงไฮ้ สาธารณรัฐประชาชนจีน โดยมีผู้เข้าร่วมกว่า 500 คน ซึ่งงานสัมมนาดังกล่าว ได้รับเกียรติจากนางสาวลดา ภู่มาศ เอกอัครราชทูต ณ กรุงกัวลาลัมเปอร์ และ Ms. Zhu Yi, Vice Chairman of SCOFCOM ร่วมกล่าวต้อนรับ
ภายในงานสัมมนา นายนฤตม์ เทอดสถีรศักดิ์ เลขาธิการบีโอไอ ได้บรรยายถึงภาพรวมการลงทุนของจีนในประเทศไทยในช่วงที่ผ่านมา ซึ่งมีมูลค่าการส่งเสริมการลงทุนสูงสุดในปี 2565 รวมถึงได้อธิบายทิศทางและยุทธศาสตร์การส่งเสริมการลงทุนใหม่ ที่มุ่งขับเคลื่อนประเทศไทยไปสู่เศรษฐกิจใหม่ โดยชี้ให้เห็นถึงจุดแข็งและศักยภาพของประเทศไทย และโอกาสทางธุรกิจใหม่ ๆ สําหรับนักลงทุนจีน ในขณะที่นายชนินทร์ ขาวจันทร์ รองเลขาธิการบีโอไอ ได้บรรยายถึงมาตรการส่งเสริมการลงทุนใหม่และอุตสาหกรรมเป้าหมายที่เป็นโอกาสสําหรับนักลงทุน อาทิ ยานยนต์ไฟฟ้า อิเล็กทรอนิกส์ เครื่องจักรและหุ่นยนต์ ฯลฯ
นอกจากนี้ ยังมีการบรรยายความพร้อมของนิคมอุตสาหกรรมในการรองรับการลงทุนจากจีน โดย นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และการแบ่งปันประสบการณ์การลงทุนในประเทศไทยจาก Mr. Wang Chegjie, Assistant to President of Hozon New Energy Automobile Co., Ltd. and General Manager of Neta Auto (Thailand) Co., Ltd. อีกด้วย
งานสัมมนานี้เป็นส่วนหนึ่งของการเดินทางไปชักจูงการลงทุน ณ สาธารณรัฐประชาชนจีน ของบีโอไอ ระหว่างวันที่ 3-7 เมษายน 2566
รัฐบาลไทย-ข่าวทำเนียบรัฐบาล-กรมทางหลวงชนบท เชิญชวนท่องเที่ยวช่วงเทศกาลสงกรานต์ ปักหมุด 20 จุดเช็กอิน
วันศุกร์ที่ 7 เมษายน 2566
กรมทางหลวงชนบท เชิญชวนท่องเที่ยวช่วงเทศกาลสงกรานต์ ปักหมุด 20 จุดเช็กอิน
ส่งเสริมเศรษฐกิจการท่องเที่ยวภายในประเทศ พร้อมเดินทางอุ่นใจไปกับถนนทางหลวงชนบททั่วทุกภูมิภาค
กรมทางหลวงชนบท (ทช.) กระทรวงคมนาคม เชิญชวนประชาชนท่องเที่ยวช่วงเทศกาลสงกรานต์ พร้อมปักหมุด 20 จุดเช็กอิน ในโอกาสครบรอบ 20 ปี ทช. เพื่อเป็นการส่งเสริมเศรษฐกิจการท่องเที่ยวภายในประเทศ สนับสนุนการกระจายรายได้วิถีชุมชนอย่างเป็นรูปธรรม โดย ทช. ได้จัดเจ้าหน้าที่อํานวยความสะดวกปลอดภัยให้กับประชาชนบนโครงข่ายทางหลวงชนบทตลอดช่วงเทศกาลสงกรานต์ ระหว่างวันที่ 11 - 17 เมษายน 2566 ซึ่งประชาชนสามารถเดินทางอุ่นใจไปกับถนนทางหลวงชนบทได้ 20 สายทาง ที่เข้าสู่แหล่งท่องเที่ยว ดังนี้
ภาคเหนือ
- ถนนสาย ชม.5080 หมู่บ้านแม่กําปอง จังหวัดเชียงใหม่
- ถนนสาย ชร.5047 ดอยช้าง จังหวัดเชียงราย
- ถนนสาย นน.4022 อุทยานแห่งชาตินันทบุรี จังหวัดน่าน
- ถนนสาย พย.4020 ดอยภูลังกา อุทยานแห่งชาติถ้ําสะเกิน จังหวัดพะเยา
- ถนนสาย มส.4009 ทุ่งดอกบัวตองดอยแม่อูคอ จังหวัดแม่ฮ่องสอน
ภาคตะวันออกเฉียงเหนือ
- ถนนสาย ขก.5035 หินช้างสี จังหวัดขอนแก่น
- ถนนสาย มห.3003 ศาลพ่อปู่พญานาคอนันตนาคราช จังหวัดมุกดาหาร
- ถนนสาย ลย.2010 อ่างเก็บน้ําห้วยกระทิง จังหวัดเลย
- สะพานเทพสุดา จังหวัดกาฬสินธุ์
- ถนนสาย อบ.4090 สามพันโบก จังหวัดอุบลราชธานี
ภาคกลาง
- ถนนสาย กจ..4088 หมู่บ้านอีต่อง จังหวัดกาญจนบุรี
- ถนนสาย พบ.4030 บ้านกร่างแคมป์ อุทยานแห่งชาติแก่งกระจาน จังหวัดเพชรบุรี
- ถนนสาย รบ.4068 น้ําตกเก้าชั้น จังหวัดราชบุรี
- ถนนสาย สค.5022 สะพานแดง จุดชมวิวโลมาและวาฬ จังหวัดสมุทรสาคร
- ถนนสาย สส.2003 ดอนหอยหลอด จังหวัดสมุทรสงคราม
ภาคใต้
- ถนนสาย ชพ.4017 เขามัทรี จังหวัดชุมพร
- ถนนสาย นศ.4070 หมู่บ้านคีรีวง จังหวัดนครศรีธรรมราช
- ถนนสาย พง.1004 เสม็ดนางชี จังหวัดพังงา
- ถนนสาย พท.5050 ถนนเฉลิมพระเกียรติ 80 พรรษา จังหวัดพัทลุง
- สะพานเฉลิมศิริราช เกาะแรต จังหวัดสุราษฎร์ธานี
ทั้งนี้ ประชาชนสามารถติดตามรับชมรายละเอียดการเดินทางได้ที่ช่อง Youtube กรมทางหลวงชนบท กระทรวงคมนาคม และ www.drr.go.th หรือสอบถามข้อมูลการเดินทางเพิ่มเติมได้ที่แขวงทางหลวงชนบททั่วประเทศ อย่างไรก็ตาม ขอให้ประชาชนตรวจเช็กสภาพรถก่อนออกเดินทาง ระมัดระวังในการใช้รถใช้ถนน สังเกตป้ายเตือน ป้ายแนะนําและปฏิบัติตามกฎจราจรอย่างเคร่งครัด เพื่อความสะดวกปลอดภัยในการเดินทาง และไปสู่จุดหมายปลายทางโดยสวัสดิภาพ
รัฐบาลไทย-ข่าวทำเนียบรัฐบาล-รองโฆษกรัฐบาล เผยรัฐบาลคุมเข้ม ตรวจสอบสถานการณ์ราคาสินค้าและบริการช่วงเทศกาลสงกรานต์อย่างใกล้ชิด
วันอาทิตย์ที่ 9 เมษายน 2566
09/04/2566
รองโฆษกรัฐบาล เผยรัฐบาลคุมเข้ม ตรวจสอบสถานการณ์ราคาสินค้าและบริการช่วงเทศกาลสงกรานต์อย่างใกล้ชิด
รองโฆษกรัฐบาล เผยรัฐบาลคุมเข้ม ตรวจสอบสถานการณ์ราคาสินค้าและบริการช่วงเทศกาลสงกรานต์อย่างใกล้ชิด ป้องกันพ่อค้าแม่ค้าฉวยโอกาสเอาเปรียบประชาชน
วันนี้ 4 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาล โดยกรมการค้าภายใน กระทรวงพาณิชย์ กําชับสํานักงานพาณิชย์จังหวัดทั่วประเทศออกตรวจสอบและติดตามสถานการณ์ราคาสินค้าในช่วงเทศกาลสงกรานต์อย่างใกล้ชิด ในช่วงที่คนเดินทางออกต่างจังหวัด เพื่อกลับภูมิลําเนาและเดินทางท่องเที่ยว เน้นย้ําให้ตรวจสอบต่อเนื่องจนถึงวันที่ประชาชนเดินทางกลับเข้ากรุงเทพฯ เพื่อป้องกันไม่ให้พ่อค้าแม่ค้าฉวยโอกาสเอารัดเอาเปรียบประชาชน
นางสาวรัชดา กล่าวว่า พื้นที่ ๆ ต้องตรวจสอบ ได้แก่ สถานีขนส่ง ทั้งหมอชิต สายใต้ใหม่ เอกมัย สถานีขนส่งของเอกชน สถานีรถไฟ สถานีรถไฟที่เป็นเมืองท่องเที่ยว สนามบิน ทั้งสนามบินสุวรรณภูมิ และดอนเมือง และสนามบินในส่วนภูมิภาค รวมไปถึงสถานที่ท่องเที่ยวสําคัญ ๆ ทั่วประเทศ นอกจากนี้ จะมีการตรวจสอบการจําหน่ายน้ํามันของสถานีบริการน้ํามันเชื้อเพลิง (ปั๊มน้ํามัน) โดยจะตรวจสอบความถูกต้องของหัวจ่าย เพื่อเป็นการดูแลประชาชนที่เดินทางด้วยรถยนต์ ซึ่งจะเน้นในจังหวัดที่เป็นทางผ่านออกไปยังจังหวัดต่าง ๆ และจังหวัดที่เป็นแหล่งท่องเที่ยว ทั้งนี้ ขอให้ผู้ประกอบการตามสถานที่ต่างๆ จะต้องปิดป้ายแสดงราคาสินค้าและค่าบริการให้ชัดเจน เพื่อให้ประชาชนตรวจสอบได้ โดยติดไว้ในที่เห็นได้ชัดเจน ต้องแสดงราคาต่อหน่วย มีตัวเลขอารบิกเห็นได้ชัด อ่านง่าย และหากมีการเรียกเก็บค่าใช้จ่ายอื่น ๆ นอกเหนือจากราคาหรือค่าบริการ ก็ต้องแสดงให้ชัดเจนด้วย
"หากประชาชน พบเห็นการกระทําผิด จําหน่ายสินค้าราคาสูงเกินสมควร หรือจําหน่ายในราคาไม่ตรงกับที่แจ้งไว้ สามารถร้องเรียนได้ที่สายด่วนกรมการค้าภายใน 1569 ตลอด 24 ชั่วโมง หรือร้องเรียนได้ที่สํานักงานพาณิชย์จังหวัดทั่วประเทศ ซึ่งจะจัดส่งเจ้าหน้าที่ออกไปตรวจสอบและหากพบการกระทําความผิดจะดําเนินการตามกฎหมายอย่างเคร่งครัด กรณีไม่ปิดป้ายแสดงราคามีโทษปรับไม่เกิน 10,000 บาท กรณีจําหน่ายสินค้าราคาสูงเกินสมควร กักตุนสินค้าและปฏิเสธ การจําหน่ายต้องโทษจําคุก 7 ปี ปรับไม่เกิน 140,000 บาท หรือทั้งจําทั้งปรับ" นางสาวรัชดา กล่าว
รัฐบาลไทย-ข่าวทำเนียบรัฐบาล-นราพัฒน์ ขึ้นเหนือประชุมติดตามปัญหาฝุ่นควัน ปัญหามลพิษทางอากาศ พร้อมพบปะกลุ่มอาสาสมัครเกษตรหมู่บ้าน(อกม.) ณ จังหวัดเชียงราย
วันอาทิตย์ที่ 9 เมษายน 2566
นราพัฒน์ ขึ้นเหนือประชุมติดตามปัญหาฝุ่นควัน ปัญหามลพิษทางอากาศ พร้อมพบปะกลุ่มอาสาสมัครเกษตรหมู่บ้าน(อกม.) ณ จังหวัดเชียงราย
นราพัฒน์ ขึ้นเหนือประชุมติดตามปัญหาฝุ่นควัน ปัญหามลพิษทางอากาศ พร้อมพบปะกลุ่มอาสาสมัครเกษตรหมู่บ้าน(อกม.) ณ จังหวัดเชียงราย
เมื่อวันที่ 7 เมษายน 2566นราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ พร้อมคณะที่ปรึกษารัฐมนตรี นายณัฐชา ลิขิตกิจวรกุล และนายฉัตรณพัฒน์ เทียนมงคล คณะทํางานฯ ลงพื้นที่จังหวัดเชียงราย เพื่อติดตามการแก้ไขปัญหาการเผาในภาคการเกษตร ที่ส่งผลต่อมลพิษทางอากาศอย่างมีในนัยยะ
ทั้งนี้ มีตัวแทนหน่วยงานกระทรวงเกษตรฯ และผู้แทนจากหน่วยงานที่เกี่ยวข้องของจังหวัดเชียงรายร่วมกันประชุมแลกเปลี่ยนข้อมูล โดยในภาพรวมชี้ให้เห็นว่า จุดเผาในภาคการเกษตนของจังหวัดเชียงรายมีจํานวนลดลงกว่าปีก่อนๆ แต่ปัญหาในปัจจุบันเกิดจากไฟป่า และบางพื้นที่การเกษตรที่อยู่ในพื้นที่ป่าสงวนตามแนวเขาที่มีพื้นที่ลาดชัน ส่งผลให้ยากต่อการควบคุม
ผช.รมต.กษ นราพัฒน์ เปิดเผยว่า ได้เร่งให้หน่วยงานในพื้นที่วางแนวทางแก้ไขร่วมกันหลายภาคส่วน และดําเนินการตามแผนการแก้ไขปัญหาฝุ่น PM 2.5 ซึ่งเป็นวาระแห่งชาติของรัฐบาล อย่างไรก็ดี นายนราพัฒน์ฯ ได้เสนอการกําหนดแผนดําเนินการใน 2 ระดับ ได้แก่
1) การแก้ปัญหาภายในประเทศ: ให้ทุกภาคส่วนบังคับใช้กฎหมายอย่างจริงจัง และเข้มงวด สร้างแรงจูงใจการช่วยเหลือสนับสนุนเรื่องต้นทุนของเกษตร โดยใช้วิธีการอื่นแทนการเผา โดยเฉพาะข้าวโพด ทั้งนี้ อาจใช้โมเดลการจัดการเดียวกันกับอ้อยที่บวกราคาเพิ่มให้เกษตรกรหากใช้วิธีการจัดการตอซังแทนการเผา ประกอบกับการสร้างโมเดลร่วมกับภาคเอกชน การสร้างจุดรับเศษเหลือใช้ทางการเกษตรเพื่อนํามาทําเป็นอาหารสัตว์ หรือเป็นพืชพลังงานชีวมวล ซึ่งปัจจุบันกระทรวงเกษตรและสหกรณ์มีการบริหารจัดการเศษวัสดุการเกษตรในพื้นที่ราบ ทั้งนี้ ในจุดที่มีการเผา เจ้าของพื้นที่ต้องให้ความร่วมมือและอนุญาตในหน่วยงานภาคส่วนอื่นเข้าไปแก้ไขปัญหาร่วมด้วย เช่น พื้นที่สูง พื้นที่ป่า เป็นต้น
2) การแก้ปัญหาระหว่างประเทศ: ภาครัฐในพื้นที่จําเป็นต้องมีการเจรจากับประเทศเพื่อนบ้านในเบื้องต้น เพื่อร่วมกันหามาตรการป้องกันไม่ให้เกิดการเผาในภาคการเกษตร โดยข้อหารือในระดับพื้นที่ดังกล่าว จะถูกผลักดันเข้าสู่การเจรจาในระดับการประชุมสุดยอดผู้นําอาเซียนครั้งต่อไป กรณี ประเทศใดไม่มีมาตรการป้องกัน หรือกําหนดแนวทางแก้ไขปัญหาเรื่องการเผาในภาคการเกษตรที่ชัดเจน อาจมีมาตรการจําเป็นที่อาจลดการนําเข้าได้จากประเทศนั้นๆได้ ทั้งนี้ นายนราพัฒน์ฯ ยังได้เสนอประเด็นปัญหาก๊าซเรือนกระจกที่นานาชาติให้ความสําคัญ เข้ามาเป็นกลไกการบังคับในการปฏิบัติอีกด้วย โดยที่ผ่านมา ผช.รมต.กษ. ได้ขับเคลื่อนผ่านเวทีคณะกรรมการผู้ช่วยรัฐมนตรี และยินดีที่จะรับเป็นผู้ประสานแก้ปัญหานี้ในระยะยาว
นอกจากนี้ นายนราพัฒน์ฯ ได้พบปะกลุ่มอาสาสมัครเกษตรหมู่บ้าน (อกม.) เพื่อแลกเปลี่ยนความคิดเห็นและให้แนวทางการพัฒนาการเกษตรในหมู่บ้าน พร้อมให้กําลังใจ อกม. ทุกคน ซึ่งเป็นกําลังหลักในการประสานสร้างความเชื่อมโยงระหว่างกระทรวงเกษตรฯ และเกษตรกรในหมู่บ้าน ส่งผลให้การบริหารงานตรงกับความต้องการของเกษตรกรในพื้นที่มากที่สุด
รัฐบาลไทย-ข่าวทำเนียบรัฐบาล-​“ทิพานัน” แจ้งข่าวดีกระทรวงแรงงานบริการตรวจเช็คสภาพรถฟรีได้แล้ววันนี้ ก่อนเดินทางช่วงสงกรานต์
วันอาทิตย์ที่ 9 เมษายน 2566
09/04/2566
​“ทิพานัน” แจ้งข่าวดีกระทรวงแรงงานบริการตรวจเช็คสภาพรถฟรีได้แล้ววันนี้ ก่อนเดินทางช่วงสงกรานต์
​“ทิพานัน” แจ้งข่าวดีกระทรวงแรงงานบริการตรวจเช็คสภาพรถฟรีได้แล้ววันนี้ ก่อนเดินทางช่วงสงกรานต์ ย้ําผลงานเด่นชัด “พล.อ.ประยุทธ์” ดูแลความปลอดภัยประชาชนในทุกมิติ
วันนี้ 9 เมษายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยพี่น้องประชาชนเดินทางกลับภูมิลําเนาและท่องเที่ยวพักผ่อนช่วงวันหยุดยาวเทศกาลสงกรานต์ ซึ่งทําให้มีปริมาณยานพาหนะเดินทางสัญจรเป็นจํานวนมาก อาจมีความเสี่ยงที่ทําให้เกิดอุบัติเหตุ จึงได้กําชับทุกหน่วยงานที่เกี่ยวข้องบูรณาการอํานวยความสะดวกให้กับพี่น้องประชาชนในการเดินทาง และรณรงค์ลดอุบัติเหตุ ทั้งนี้นายสุชาติ ชมกลิ่น รัฐมนตรีว่าการกระทรวงแรงงาน โดยกรมพัฒนาฝีมือแรงงาน กระทรวงแรงงาน ได้ให้บริการตรวจเช็คสภาพรถฟรี ก่อนเดินทางช่วงสงกรานต์
น.ส.ทิพานัน กล่าวว่า สําหรับบริการตรวจเช็คความพร้อมของรถยนต์ และรถจักรยานยนต์ เน้นตรวจเช็คทั่วไปที่อาจส่งผลต่ออุบัติเหตุเช่น สภาพยาง ระดับน้ํามันเครื่อง หม้อน้ําและรอยรั่ว ระบบไฟส่องสว่างและไฟสัญญาณต่าง ๆ ระบบเบรก และระบบการทํางานเครื่องยนต์ เป็นต้น ตรวจเช็คโดยครูฝึก ผู้เข้ารับการฝึกอบรมทักษะฝีมือสาขาช่างยนต์ และช่างซ่อมรถจักรยานยนต์ จึงแจ้งข่าวดีมายังพี่น้องประชาชนสามารถนํารถยนต์ และรถจักรยานยนต์ เข้ารับบริการได้ที่สถาบันพัฒนาฝีมือแรงงานและสํานักงานพัฒนาฝีมือแรงงานจังหวัด ที่มีที่ตั้งติดกับถนนสายหลักได้แล้วตั้งแต่วันนี้ถึง 12 เมษายน 2566 ฟรีไม่เสียค่าใช้จ่าย
รองโฆษกประจําสํานักนายกรัฐมนตรี กล่าวว่า การตรวจเช็กสภาพรถจะช่วยลดปัจจัยเสี่ยงในการเกิดอุบัติเหตุได้ในระดับหนึ่ง หากแต่ยังมีปัจจัยหลายอย่าง ทั้งสภาพร่างกายของผู้ขับขี่ ที่ต้องมีความพร้อม ง่วงไม่ขับ ดื่มไม่ขับ ขับไม่โทร รวมทั้งวินัยจราจรและความรับผิดชอบต่อสังคม
“พล.อ.ประยุทธ์มุ่งมั่นดูแลความปลอดภัยของพี่น้องประชาชนในทุกมิติ ทั้งการปลุกจิตสํานึกในวินัยจราจร ที่รับผิดชอบต่อสังคม ในแง่การออกกฎหมาย พ.ร.บ.จราจรทางบก กําหนดเรื่องการคาดเข็มขัดนิรภัย เพิ่มโทษในข้อหาที่กระทบกับความปลอดภัยของผู้ใช้รถใช้ถนน การกระทําผิดซ้ํา และการไม่หยุดให้คนข้ามทางม้าลาย รวมทั้งการพัฒนาโครงสร้างพื้นฐานด้านคมนาคมทั้งถนน ราง เรือ และอากาศ ให้ปลอดภัยและทันสมัย เป็นสิ่งที่พล.อ.ประยุทธ์ได้ทํามาแล้วและกําลังทําอยู่เพื่อให้พี่น้องประชาชนมีความปลอดภัยในการดํารงชีวิต สามารถดําเนินชีวิตได้อย่างมีคุณภาพ” น.ส.ทิพานัน กล่าว
รัฐบาลไทย-ข่าวทำเนียบรัฐบาล-​ย้ำเตือนผู้มีเงินได้บุคคลธรรมดายื่นแบบเสียภาษี ภ.ง.ด.90/91 ออนไลน์วันสุดท้าย 10 เม.ย. นี้
วันอาทิตย์ที่ 9 เมษายน 2566
09/04/2566
​ย้ําเตือนผู้มีเงินได้บุคคลธรรมดายื่นแบบเสียภาษี ภ.ง.ด.90/91 ออนไลน์วันสุดท้าย 10 เม.ย. นี้
​ย้ําเตือนผู้มีเงินได้บุคคลธรรมดายื่นแบบเสียภาษี ภ.ง.ด.90/91 ออนไลน์วันสุดท้าย 10 เม.ย. นี้ สรรพากรอัพเดท ณ 30 มี.ค. คืนภาษีเข้าหมุนเวียนในเศรษฐกิจแล้ว  24,300 ล้านบาท
วันนี้ 9 เมษายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่กรมสรรพากร กระทรวงการคลัง ได้เปิดให้ผู้มีเงินได้บุคคลธรรมดายื่นแบบ ภ.ง.ด.90/91 เพื่อชําระภาษี ปีภาษี 2565 ได้ 2 ช่องทาง ซึ่งช่องทางแรกคือ การยื่นแบบกระดาษที่สํานักงานสรรพากรพื้นที่สาขาทั่วประเทศ ส่วนนี้ได้สิ้นสุดการยื่นเมื่อวันที่ 31 มี.ค. 66 ที่ผ่านมา
สําหรับประชาชนที่มีหน้าที่ต้องยื่นแบบและยังไม่ได้ยื่น อาจด้วยการติดภารกิจหรือหลงลืม ยังสามารถยื่นได้ผ่านช่องทางที่2 คือ ผ่านระบบออนไลน์ หรือ E-Filing ซึ่งสามารถยื่นได้ถึงวันจันทร์ ที่ 10 เม.ย. นี้ ที่เว็บไซต์ https://efiling.rd.go.th
ทั้งนี้ กรณีที่ผู้ยื่นแบบออนไลน์ต้องชําระภาษีเพิ่มเติมจากที่มีการหัก ณ ที่จ่ายไว้ หากเป็นผู้ที่ใช้แอปพลิเคชันเป๋าตังอยู่ สามารถชําระภาษีผ่านแอปพลิเคชันเป๋าตังได้ โดยดําเนินการผ่านฟังก์ชันเป๋าตังเปย์ แล้วเข้าไปที่เมนูจ่ายบิล เลือกกรมสรรพากร จากนั้นสามารถเลือกได้ว่าจะชําระภาษีแบบสแกน QR Code หรือ แบบ Key-in ตามที่ผู้ยื่นสะดวก
น.ส.ไตรศุลี กล่าวว่า กรมสรรพากรได้รายงานถึงข้อมูลการคืนภาษี ภ.ง.ด.90/91 ปีภาษี 2565 ณ วันที่ 30 มี.ค. มีผู้ยื่นแบบทั้งสิ้น 8,808,276 แบบ เพิ่มขึ้น 2,481,928 แบบหรือเพิ่มร้อยละ 39.23 เทียบกับช่วงเดียวกันของปีภาษี 2564 ดําเนินการการคืนภาษีแล้ว 2,651,192 แบบ เพิ่มขึ้น 337,537 แบบ หรือเพิ่มร้อยละ 14.59 คิดเป็นเงินที่กรมสรรพากรคืนแก่ประชาชนซึ่งจะกลับเข้าไปหมุนเวียนในระบบเศรษฐกิจทั้งหมด 24,300 ล้านบาท เพิ่มขึ้น 3,497 ล้านบาท หรือเพิ่มร้อยละ 16.81
สําหรับผู้ที่ยื่นขอคืนภาษีแล้วแต่ยังไม่ได้รับคืนนั้น กรมสรรพากรระบุถึง 2 สาเหตุสําคัญคือ ยังไม่ได้นําส่งเอกสารหลักฐานหรือส่งเอกสารหลักฐานไม่ครบถ้วน อีกกรณีคือกรมสรรพากรตรวจสอบพบว่ามีความเสี่ยงขอคืนภาษีเป็นเท็จ
ทั้งนี้ หากประชาชนมีข้อสงสัยเกี่ยวกับการยื่นแบบ ภ.ง.ด.90/91 สามารถสอบถามข้อมูลเพิ่มเติมที่สํานักงานสรรพากรทุกแห่งทั่วประเทศ หรือศูนย์สารนิเทศสรรพกร โทร 1161
รัฐบาลไทย-ข่าวทำเนียบรัฐบาล-​รัฐบาลชวนเกตรกรชาวนาร่วมโครงการส่งเสริม “เปลี่ยนเมล็ดพันธุ์ข้าว ปี 66” มุ่งยกระดับปริมาณและการผลิตข้าวคุณภาพ ได้ราคาดี สามารถแข่งขันกับตลาดโลกได้
วันอาทิตย์ที่ 9 เมษายน 2566
09/04/2566
​รัฐบาลชวนเกตรกรชาวนาร่วมโครงการส่งเสริม “เปลี่ยนเมล็ดพันธุ์ข้าว ปี 66” มุ่งยกระดับปริมาณและการผลิตข้าวคุณภาพ ได้ราคาดี สามารถแข่งขันกับตลาดโลกได้
​รัฐบาลชวนเกตรกรชาวนาร่วมโครงการส่งเสริม “เปลี่ยนเมล็ดพันธุ์ข้าว ปี 66” มุ่งยกระดับปริมาณและการผลิตข้าวคุณภาพ ได้ราคาดี สามารถแข่งขันกับตลาดโลกได้
วันนี้ 9 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลขับเคลื่อนโครงการส่งเสริม “เปลี่ยนเมล็ดพันธุ์ข้าว ปี 66” โดยกรมการข้าว กระทรวงเกษตรและสหกรณ์ ได้ส่งเสริมให้เกษตรกรชาวนาสามารถเข้าถึงและได้ใช้เมล็ดพันธุ์ข้าวคุณภาพดีจากกรมการข้าวทั่วประเทศ เพื่อให้ชาวนาได้มีเมล็ดพันธุ์ข้าวที่ดีสําหรับการเพาะปลูกและขยายพันธุ์ ทั้งนี้ เกษตรกรชาวนาที่สนใจเข้าร่วมโครงการส่งเสริมการเปลี่ยนเมล็ดพันธุ์ข้าว ปี 2566 สามารถเข้าร่วมโครงการฯ ผ่านกลุ่มเกษตร และสถาบันเกษตรกร เช่น ศูนย์เมล็ดพันธุ์ข้าวทั่วประเทศ ศูนย์ข้าวชุมชนในพื้นที่ของแต่ละจังหวัด สํานักงานเกษตรจังหวัด และสํานักงานเกษตรอําเภอใกล้บ้าน ในราคาตามหลักเกณฑ์ของกรมการข้าวที่ได้กําหนดไว้ (ข้าวขาวหอมมะลิ 105 กข 15 ราคากิโลกรัมละ 5 บาท ข้าวเหนียวและข้าวปทุมธานี 1 กิโลกรัมละ 4 บาท และข้าวขาว กิโลกรัมละ 3 บาท) โดยสามารถเข้าร่วมได้จนถึงเดือนกันยายน 2566 หรือจนกว่าเมล็ดพันธุ์จะหมด ขณะนี้ (ณ วันที่ 3 เม.ย. 66) มีเกษตรกรชาวนาสมัครเข้าร่วมแล้ว 82,293 ราย จากเป้าหมาย 205,965 ราย ในพื้นที่เป้าหมาย 3,913,333 ไร่ ซึ่งปีนี้มีเป้าหมายดําเนินการเปลี่ยนเมล็ดพันธ์ุข้าวคุณภาพดี จํานวน 58,700 ตัน ส่งเสริมไปแล้ว 17,017.402 ตัน โดยเริ่มจัดส่งให้ชาวนาตั้งแต่เดือนพฤศจิกายน 65 จนถึงปัจจุบัน
“รัฐบาลและพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับอาชีพชาวนา ผู้สร้างความมั่นคงด้านอาหารให้แก่ประเทศ และเน้นย้ําให้หน่วยงานที่เกี่ยวข้องมุ่งมั่นในการพัฒนาพันธุ์ข้าวที่ดีของไทยอย่างต่อเนื่องให้เหมาะสมกับพื้นที่ เนื่องจากประเทศไทยเป็นประเทศผู้ส่งออกสินค้าข้าวคุณภาพดีเป็นอันดับต้นของโลก แต่ผลผลิตเฉลี่ยข้าวยังมีผลผลิตต่อไร่อยู่ในเกณฑ์ต่ํา โดยสาเหตุหนึ่งพบว่ามาจากการใช้เมล็ดพันธุ์ข้าวที่เกษตรกรเก็บไว้เองหลายรอบซึ่งมีคุณภาพต่ํา ดังนั้น การปลูกข้าวให้ได้ผลผลิตดีนอกจากปัจจัยด้านคุณภาพของดิน ปริมาณน้ํา และเทคโนโลยีแล้ว เมล็ดพันธุ์ดีและที่เหมาะสมกับสภาพพื้นที่ก็เป็นอีกปัจจัยสําคัญที่จะทําให้ผลผลิตเฉลี่ยสูงขึ้น สามารถต้านทานต่อโรค แมลงศัตรูพืชและได้ผลิตภัณฑ์ข้าวที่มีคุณภาพดีตรงตามความต้องการของตลาดทั้งในและต่างประเทศ ตลอดจนเป็นการยกระดับปริมาณและคุณภาพผลผลิตข้าวให้สามารถแข่งขันกับตลาดโลกได้และเกษตรกรสามารถจําหน่ายข้าวเปลือกได้ในราคาที่สูงขึ้น ซึ่งโครงการส่งเสริมเปลี่ยนเมล็ดพันธุ์ข้าวฯ จะสามารถนําพาเกษตรกรและพัฒนาข้าวไทยให้ได้มาตรฐานที่ดียิ่งขึ้นต่อไปในอนาคต” นายอนุชา กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมสินค้านวัตกรรม เพื่อสร้างมูลค่าเพิ่มให้กับสินค้าไทย ผ่านแนวคิด BCG
วันอาทิตย์ที่ 9 เมษายน 2566
09/04/2566
โฆษกรัฐบาลเผย นายกฯ ส่งเสริมสินค้านวัตกรรม เพื่อสร้างมูลค่าเพิ่มให้กับสินค้าไทย ผ่านแนวคิด BCG
โฆษกรัฐบาลเผย นายกฯ ส่งเสริมสินค้านวัตกรรม เพื่อสร้างมูลค่าเพิ่มให้กับสินค้าไทย ผ่านแนวคิด BCG
วันนี้ (9 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนแผนงานของกรมการค้าระหว่างประเทศ กระทรวงพาณิชย์ ที่ได้จัดทําแผนโครงการและกิจกรรมส่งเสริมสินค้านวัตกรรม เพื่อสร้างมูลค่าเพิ่มให้กับสินค้าไทยในปี 2566 พร้อมเน้นย้ําการต่อยอดสินค้าไทยในเวทีต่างประเทศ พัฒนาศักยภาพเเละยกระดับผู้ประกอบการไทยผ่านเเนวคิด BCG
โฆษกประจําสํานักนายกรัฐมนตรี กล่าวว่า รัฐบาลโดยกรมการค้าระหว่างประเทศ กระทรวงพาณิชย์ ได้กําหนดแผนงานและความคืบหน้าการจัดทําโครงการและกิจกรรมต่าง ๆ เพื่อสร้างมูลค่าเพิ่มให้กับสินค้าไทยในปี 2566 เช่น
- โครงการ DEWA & DEWI ซึ่งเป็นโครงการพัฒนาสินค้าออกแบบจากเศษวัสดุเหลือใช้ทางการเกษตรและอุตสาหกรรมเพื่อการแปรรูปเป็นผลิตภัณฑ์เชิงสร้างสรรค์สู่ตลาดสากล (DEsign from Waste of Agriculture and Industry: DEWA & DEWI)
- กิจกรรม BCG to Carbon Neutrality เพื่อพัฒนาศักยภาพและยกระดับผู้ประกอบการไทย โดยผลักดันผู้ประกอบการจาก BCG Heroes ให้สามารถได้รับฉลากคาร์บอนฟุตพริ้นท์ของผลิตภัณฑ์ เป็นผู้ประกอบการที่ดําเนินธุรกิจคาร์บอนต่ํา “BCG Low Carbon Pioneers” ซึ่งมีการบูรณาการร่วมกับองค์การบริหารจัดการก๊าซเรือนกระจก (อบก.) เพื่อให้คําแนะนําและสนับสนุนการยื่นขอคาร์บอนฟุตพริ้นท์
- โครงการ Smart Value Creation กิจกรรมส่งเสริมและต่อยอดนวัตกรรมสู่การค้าระหว่างประเทศ ดําเนินงานภายใต้แนวคิด “นําวัสดุชีวภาพจากธรรมชาติ เสริมศักยภาพด้วยนวัตกรรม BCG (Bio Materials Innovation for BCG)”
- การสร้างความรับรู้ทางด้าน BCG ทั้งรูปแบบออนไลน์และสิ่งพิมพ์
- การจัดทําโครงการคัดเลือกผู้ประกอบการ BCG Heroes รุ่น 2
- การขยายโอกาสทางการค้า BCG & Sustainability พาผู้ประกอบการเข้าร่วมกิจกรรมแสดงสินค้าในต่างประเทศ และเข้าร่วมงานแสดงสินค้า Naturally Good Expo 2023 โดยจัดในรูปแบบ Thailand Pavilion ภายใต้แนวคิด BCG Sustainability นําเสนอจุดเด่นของสินค้าไทยในกลุ่มสินค้าเพื่อสุขภาพที่มีวัตถุดิบจากธรรมชาติ ออร์แกนิก และ Sustainable Living ที่มีการดําเนินธุรกิจตามแนวคิด BCG Economy และมีพื้นที่สําหรับเจรจาการค้าให้กับผู้ประกอบการ
“รัฐบาลให้ความสําคัญกับโมเดลเศรษฐกิจ BCG ซึ่งถือเป็นวาระเเห่งชาติ จึงเชื่อมั่นว่าสินค้าไทยที่ผลิตจากเเนวคิด BCG จะเป็นอีกทางเลือกในการขยายลู่ทางการค้าเพื่อตอบโจทย์ผู้บริโภคยุคใหม่ ที่คํานึงถึงการใช้ทรัพยากรอย่างคุ้มค่าเเละสร้างความยั่งยืนให้กับโลก และทําให้ผู้ประกอบการได้รับการพัฒนาศักยภาพ และเพิ่มขีดความสามารถในด้านการสร้างแบรนด์อย่างเป็นรูปธรรม ซึ่งการใช้เเนวคิด BCG จะเป็นอีกปัจจัยที่ช่วยสร้างอัตลักษณ์ จุดแข็งของสินค้าไทยให้มีบทบาทในเวทีธุรกิจระดับสากลต่อไป" นายอนุชาฯ กล่าว
รัฐบาลไทย-ข่าวทำเนียบรัฐบาล-ก.แรงงาน ให้บริการตรวจเช็คสภาพรถก่อนสงกรานต์
วันอาทิตย์ที่ 9 เมษายน 2566
ก.แรงงาน ให้บริการตรวจเช็คสภาพรถก่อนสงกรานต์
กรมพัฒนาฝีมือแรงงาน กระทรวงแรงงาน ให้บริการตรวจเช็คสภาพรถ "ฟรี" ก่อนเดินทางช่วงสงกรานต์ ร่วมรณรงค์ลดอุบัติเหตุและความสูญเสีย